**Mărul copilăriei**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mărul copilăriei

Mărul de lângă drum a înflorit,

dă peste gard cu flori să mă primească,

când mă întorc la casa părintească

și-n fața lui rămân înmărmurit.

Ce mândru stă cu crengile în soare! –

e neschimbat…, doar eu, îmbătrânit,

mă văd din nou copilul rătăcit

pierdut în vraja lui amețitoare.

Îl strâng în brațe și mă simt uimit,

dar când privesc spre locu-n care crește,

un plâns amar în mine se pornește

și lacrimi cad pe trunchiul neclintit

ce se ridică către cer și înflorește,

hrănindu-se de sub betonu-n care-a fost zidit.